വന്യമൃഗശല്യത്തിന് ശാശ്വത പരിഹാരം കാണണം: സിപിഎം കൊട്ടിയൂര്: വന്യമൃഗങ്ങളില് നിന്നും മലയോര കര്ഷകരുടെ ജീവനും സ്വത്തും സംരക്ഷിക്കണമെന്നും വന്യമൃഗശല്യത്തിന് ശാശ്വത പരിഹാരം കാണണമെന്നും സിപിഎം പേരാവൂര് ഏരിയ സമ്മേളനം ആവശ്യപ്പെട്ടു. പേരാവൂരില് ഉന്നത വിദ്യാഭ്യാസ സ്ഥാപനം ആരംഭിക്കുക, കണ്ണൂര് വിമാനത്താവളം വയനാട് നാലുവരിപ്പാത യാഥാര്ഥ്യമാക്കുക, ക്ഷീര വ്യവസായ മേഖലയെ സംരക്ഷിക്കുക തുടങ്ങിയ കാര്യങ്ങളും സമ്മേളനം ആവശ്യപ്പെട്ടു. രണ്ടു ദിവസമായി കൊട്ടിയൂര് നീണ്ടുനോക്കി ഐഡിയല് ഓഡിറ്റോറിയത്തില് നടന്ന സമ്മേളനം ഇന്നലെ സമാപിച്ചു. സിപിഎം പേരാവൂര് ഏരിയ സെക്രട്ടറിയായി എം.രാജനെ മൂന്നാം തവണയും തെരഞ്ഞെടുത്തു. എം.എസ്.വാസുദേവന്, കെ.ടി.ജോസഫ്, കെ.സുധാകരന്, സി.ടി.അനീഷ്, തങ്കമ്മ സ്കറിയ, കെ.കെ.ശ്രീജിത്ത്, പി.വി.പ്രഭാകരന്, ടി.വിജയന്, കെ.ശശീന്ദ്രന്, ജിജി ജോയ്, കെ.എ.രജീഷ്, കെ.വത്സന്, എ.ഷിബു, പി.പ്രഹ്ലാദന്, എ.ഷാജു, അഡ്വ. കെ.ജെ.ജോസഫ്, പി.കെ.സുരേഷ് ബാബു, എം.എസ്.അമല് എന്നിവരടങ്ങിയ 19 അംഗ ഏരിയ കമ്മിറ്റിയേയും തെരഞ്ഞെടുത്തു. സമാപന സമ്മേളനം ജില്ലാ സെക്രട്ടറി എം.വി.ജയരാജന് ഉദ്ഘാടനം ചെയ്തു.